Document ID: /fineweb-2-swissfilter-quality_10-filterrobots/filtered/01371.jsonl.gz/3

Tájékoztatás a koronavírusról / Covid-19-ről
Kérjük, vegye figyelembe, hogy a közölt adatokért nem vállalunk kötelezettséget.
A Svájcba történő belépés szabályai
Minden beutazó számára, aki busszal, vonattal, hajóval vagy repülővel érkezik kötelező a regisztráció. A személyes elérhetőségeket online kell megadni. A megfelelő nyomtatvány innen tölthető le . A belépést két napon belül be kell jelenteni az illetékes kantoni hatóságoknak.
Akik repülőgéppel utaznak, negatív PCR-teszttel kell rendelkezniük. A teszt nem lehet régebbi 72 óránál. Ha valamilyen ok miatt nem lehet negatív PCR-eredményt felmutatni, az indulás előtt 24 órával végrehajtott gyors antigén-tesztet is elfogadják a repülőgépre való felszálláshoz. A Svájcba való belépés után azonban csináltatni kell egy PCR-tesztet.
A gépkocsival beutazók számára semmilyen kötelezettség nincs.
Kivételek: a 12 évesnél fiatalabb gyermekeknek nincs szükségük negatív vizsgálati eredményre, ők mentesülnek a vizsgálati kötelezettség alól.
Ezenkívül azok az emberek, akik bizonyítani tudják, hogy már teljesen beoltották őket, mentesülnek az országba való beutazás minden kötelezettsége alól. Svájcban olyan oltásokat fogadnak el, amelyeket vagy Svájc, vagy az EU, vagy pedig a WHO egészségügyi hatóságai engedélyeztek. Ez azt jelenti, hogy minden olyan oltást elfogadnak, amellyel Magyarországon oltottak, a Szputnyik kivételével.
Vannak más kivételek is, amelyeket részletesen felsorol a FOPH információs oldala.
A Svájcba való belépés utáni eljárással kapcsolatos további információk a FOPH honlapján találhatók.
A Svájci Külügyminisztériumnak nincs hatásköre arra vonatkozóan, hogy utasítást adjon a légitársaságoknak azzal kapcsolatban, mely utasoknak engedélyezik a felszállást a repülőgépre.